**BREXIT**

**Scenariul No-deal**

**Implicații pentru companiile din state membre UE**

**SERVICII DE TELECOMUNICAȚII**

**Autorizarea prestării serviciilor**

* Furnizorii de rețele de comunicații electronice și/sau servicii stabiliți în Marea Britanie nu vor mai beneficia de regimul de autorizare pentru furnizarea serviciilor de telecomunicații în cele 27 state membre UE.
* Statele membre pot impune cerințe de autorizare suplimentare furnizorilor stabiliți în Marea Britanie, considerând-o țară terță, aflată în afara Pieței Interne.

**Tarifele de terminare**

În UE, tarifele de terminare a apelurilor fixe și mobile între operatori sunt reglementate. Odată cu ieșirea Marii Britanii din UE, operatorii vor putea să-și stabilească propriile tarife de terminare.

**Roaming**

În lipsa unui acord, nu s-ar mai aplica tarifele de roaming mobil stabilite pentru întreg teritoriul UE începând cu anul 2017. Prin urmare, fiecare furnizor de telecomunicații va aplica propriile tarife.